ที่ มท ๐๘๑๖.5/ว 1817

ถึง สำนักงานส่งเสริมการปกครองท้องถิ่นจังหวัด ทุกจังหวัด

กรมส่งเสริมการปกครองท้องถิ่นได้รับแจ้งจากมูลนิธินวัตกรรมสร้างสรรค์สังคม (SIY)
ว่าได้ร่วมกับสำนักงานกองทุนสนับสนุนการสร้างเสริมสุขภาพ (สสส.) ดำเนินโครงการพัฒนาการเรียนรู้
และการมีส่วนร่วมเพื่อสร้างคุณภาพชีวิตที่ดีของเด็กเยาวชนในชุมชนท้องถิ่น โดยมีวัตถุประสงค์ เพื่อเสริมสร้างศักยภาพให้แก่บุคลากรท้องถิ่น แกนนำเด็กและเยาวชน ตลอดจนเพื่อยกระดับท้องถิ่นสู่การเป็นศูนย์เรียนรู้
ด้านการมีส่วนร่วมของเด็กและเยาวชน จึงได้จัดกิจกรรมการเรียนรู้โรงเรียนฤดูใบไม้ผลิ (Spring School)
เพื่อการเสริมสร้างทักษะ เครื่องมือ และวิธีการทำงานใหม่ ๆ ให้แก่ผู้ปฏิบัติงานด้านเด็กและเยาวชน รวมถึงการสร้าง
เครือข่ายระหว่างบุคลากรจากหลากหลายหน่วยงาน เพื่อให้เกิดการแลกเปลี่ยนเรียนรู้และพัฒนาแนวทาง
การทำงานที่สอดคล้องกับบริบทของท้องถิ่นในปัจจุบัน ซึ่งประกอบด้วย 4 หลักสูตร ดังนี้

1. หลักสูตรผู้จัดการความเติบโตเพื่อบ่มเพาะและพัฒนาคนรุ่นใหม่เชิงบวก (พี่เลี้ยงบินได้)

 2. หลักสูตรผู้จัดการความรู้เพื่อพัฒนาพื้นที่เล่นและเรียนรู้ของคนรุ่นใหม่ในท้องถิ่น (เลิร์นอะราวนด์)

 3. หลักสูตรผู้จัดการบริการสาธารณะเพื่อเด็กและเยาวชนแห่งอนาคต (สปริงทาว์นโลคอล)

 4. หลักสูตรผู้จัดการความสร้างสรรค์ส่งเสริมพลังคนรุ่นใหม่ด้วยกิจกรรมเชิงบวก (สปาร์คท้องถิ่น)

กรมส่งเสริมการปกครองท้องถิ่น จึงขอความร่วมมือสำนักงานส่งเสริมการปกครองท้องถิ่นจังหวัดประชาสัมพันธ์ให้องค์กรปกครองส่วนท้องถิ่นทราบ และเชิญชวนบุคลากรในสังกัดองค์กรปกครอง
ส่วนท้องถิ่นที่รับผิดชอบงานด้านการส่งเสริมการมีส่วนร่วมของเด็กและเยาวชน หรือผู้ที่สนใจ สมัครเข้าร่วมกิจกรรมการเรียนรู้โรงเรียนฤดูใบไม้ผลิ (Spring School) ทั้งนี้ สามารถสอบถามเพิ่มเติมได้ที่ นางสาวศิริลักษณ์ ภู่วาว มูลนิธินวัตกรรมสร้างสรรค์สังคม หมายเลขโทรศัพท์ 06 5716 2642 รายละเอียดปรากฏตาม QR Code
ท้ายหนังสือฉบับนี้

 กรมส่งเสริมการปกครองท้องถิ่น

 25 เมษายน 2568

กองส่งเสริมและพัฒนาการจัดการศึกษาท้องถิ่น

**สิ่งที่ส่งมาด้วย**

# กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

# โทร. ๐ ๒๒๔๑ ๙๐๐๐ ต่อ 5332

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวศิริยากร แซ่ปึง โทร. 08 3857 3672

หน.งาน .........................

จนท. .............................

**หรือลิงก์ : https://1th.me/wDldD**